**Тақырыбы:** «Тіл ғұмыры, ұлт ғұмыры!»

**Мақсаты:** Мемлекеттік тілдің маңызы туралы түсінік беру. Сан ғасырлар бойы халықтың өзімен бірге жасасып, ұрпақтан-ұрпаққа мұра боп қалып жатқан ауыз әдебиетінің бай саласының бірі қазақ тілін ұрпақтың бойына сіңіре білуге және туған жерін сүюге, қадірлеуге, бағалап мақтан етуге тәрбиелеу.  
**Көрнекілік:** Қ.Р мемлекеттік рәміздері, жалаушалар, суреттер.

**Әдіс-тәсілдер:** сұрақ-жауап, мақал-мәтелдер.

**Сабақтың барысы**:

- Бүгін біздің ұйымдастырылған «Тіл ғұмыры, ұлт ғұмыры!» атты тәрбие сағатына кош келдіңіздер.

**Шаттық шеңбері!**

**Армысың, алтын күн,**

**Армысың, көк аспан.**

**Армысың, достарым,**

**Сендерді көрсем, қуанам!**

Қазақстан Республикасының – әнұраны орындалады.

**Тәрбиеші:** Біздің отанымыз байтақ та бай ел. Елімізде көптеген ұлт өкілдері тұрады. Әр халықтың өз ана тілі бар. Ұланғайыр ата-мекеніміз қандай кең болса, пейіліміз де керемет бай.

Мемлекетіміз тәуелсіздік, ана тіліміз мемлекеттік мәртебе алып, көптен күткен арманымыз орындалады.Әр ұлттың өзіндік ерекшіліктері, салт -дәстүрлері, тіл ерекшілігі болады. Біздің ұлттық тәрбиеміз ананың сүті, ананың әлдиі, ананың тілінен бастау алады.

Туған елім – тірлігімнің айғағы,

Тілім барда айтылар сыр ойдағы,

Өссе тілім, менде бірге өсемін,

Өшсе тілім, мен де бірге өшемін! – деп , ақын Әбділдә Тәжібаев ағамыз жырлағандай тіл қай елде болса да қастерлі, құдіретті.

 – Балалар, тіл туралы қандай мақал-мәтелдер білесіңдер.

**А.Амина:** «Ана тілің, алпыс тілге татиды!»

**Әлімхан:** «Тіл мәртебесі – ел мәртебесі!»

**Медина:** «Тіл жүйрік емес, ой жүйрік»

**Бексұлтан:** «Тіл ақылдың өлшемі»

**Айару:** «Басқа пәле - тілден»

**Үмітжан: «**Өнер алды қызыл тіл!»

**Тәрбиеші:**“Тіл – біздің тұтастығымыз”, “Тіл тас жарады, тас жармаса бас жарады” деп те айтып жүрміз. Сондықтан әр адам өз ана тілін көзінің қарашығындай қорғауға тиіс. Туған тілдің абыройын асқақтату – әрбір адамзаттың абзал борышы.

 Тәуелсіз елдің елдігі жас ұрпағын парасатты да білімді, іскер де қабілетті, отан сүйгіш те ұлтжанды тұлға етіп қалыптастыруда мемлекеттік тілдің атқаратын қызметі орасан зор.

Тіл – таусылмайтын байлық.

-Қазақ тілі -біздің ана тіліміз!!!

**Ән: «Балабақша!»**

**Тәрбиеші:** Ал, енді, балалар бәріміз бірге Тіл туралы мақал-мәтелдерді жаттап алайық.

**Мақал-мәтелдер:**

Тіл қылыштан өткір

Көп сөз – бос сөз

Көп сөз – күміс, аз сөз – алтын

Жеті жұрттың тілін біл,жеті түрлі ілім біл

**Ойын: «Ханталапай»**

**Қорытынды:**

**Тәрбиеші:** Балалар осымен біз «Тіл ғұмыры, ұлт ғұмыры!» атты тақырыптық сағатымызды аяқтаймыз.

Әрбір тілде сөйле әлемде таң қылып,

Қазақ тілін білмеу қандай заңдылық,

Өсер балаң байтақ далаң тұрғанда,

Қазақ тілі жасау керек мәңгілік

**Күтілетін нәтиже:**

**Біледі: өз ана тілі туралы ұғынады, тілдің маңызды екенін біледі.**

**Игереді: өз тілінде анық еркін сөйлей алуды.**

**Меңгереді: өз елінің ұлттық құндылықтарын.**











